Washington Post: Cum ajută rețeaua Starlink a lui Elon Musk forțele ruse să avanseze în Ucraina. „Este ceva care ne ucide”
Armata Ucrainei a avut un avantaj major față de inamicul său: internetul prin terminalele Starlink. Acum îl au și rușii, notează Washington Post. Forțele ruse au devenit mai mortale și mai agile cu ajutorul terminalelor ilicite Starlink, permițându-le să folosească internetul prin satelit pentru a-și îmbunătăți coordonarea în timpul atacurilor, să efectueze mai multe atacuri precise cu drone și să atace trupele ucrainene cu focuri de artilerie bine coordonate, în ciuda eforturilor SUA de a opri fluxul de tehnologie către Moscova.